Μυσοί

Μυσοί ονομάζονται οι κάτοικοι της Μυσίας, αρχαίας χώρας στη Μικρά Ασία.

Οι Μυσοί, φυλή συγγενική με τους Φρύγες και τους Θράκες μνημονεύονται πρώτα από τον Όμηρο ως φίλοι και σύμμαχοι των Τρώων και εχθροί των Αχαιών (Ιλ. Β 858). Οι Μυσοί θεωρούνταν λαός μαλθακός, εκτεθηλυμένου χαρακτήρα και δειλός. Γι΄ αυτό και λέγονταν γι αυτούς πολλές παροιμίες σκωπτικές όπως
«Μυσών λεία» περί παντός αντικειμένου που η λαφυραγωγία του δεν επέσειε τιμωρία (για τόσο ευτελούς αξίας λάφυρο), ή 
«Μυσών έσχατος» χαρακτηρισμός περί του ευτελέστατου της κοινωνίας ατόμου (και των Μυσών ακόμη τελευταίος!).

Σύμφωνα με τον Στράβωνα οι Μυσοί ήταν Θράκες γνωστός πανάρχαιος λαός οι οποίοι μετανάστευσαν στη Μικρά Ασία. Αρχικά στη Θράκη αποκαλούνταν Μοισοίκαὶ οὗτοι καὶ οἱ Μυσοὶ Θρᾷκες ὄντες καὶ αὐτοὶ καὶ οὓς νῦν Μοισοὺς καλοῦσιν, ἀφ' ὧν ὡρμήθησαν καὶ οἱ νῦν μεταξὺ Λυδῶν καὶ Φρυγῶν καὶ Τρώων οἰκοῦντες Μυσοί [...] Στράβωνος Γεωγραφία Βιβλίο Γ΄. Ο Όμηρος τους αναφέρει λαό περήφανο  δ᾽ ἔλαχον Λύκιοι Μυσοί τ᾽ ἀγέρωχοι Ιλιάδα, Ραψωδία Κ΄430.

 Αναφορές 

 Πηγές 
 "Μεγάλη Ελληνική Εγκυκλοπαίδεια" τομ.ΙΖ΄, σελ.892.

Κατηγορία:Αρχαίοι λαοί της Μικράς Ασίας
*
Κατηγορία:Αρχαίοι Θράκες